Laeva                                                                                                	04.2015 nr 

Euroopa Liidu Ühtekuuluvusfondi meetme 
„Vooluveekogude seisundi parandamine” 
projekti „Laeva paisjärve kalapääsu rajamine” 
projektijuhi määramine ja tasu maksmine

Võttes aluseks kohaliku omavalitsuse korralduse seaduse § 22 lg 1 p 19, § 49 lg 4²  ning tulenevalt SA Keskkonnainvesteeringute Keskuse juhatuse 27.12.2013 otsusest nr 1-25/263 ja 20.10.2014 otsusest 1-25/3531, Laeva Vallavolikogu

o t s u s t a b:

1.	Määrata Euroopa Liidu Ühtekuuluvusfondi meetme „Vooluveekogude seisundi parandamine” projekti „Laeva paisjärve kalapääsu rajamine” (SFOS nr 2.1.1001.13-0046) teostamise ja aruandluse ning projektiga seonduvate riigihangete korraldamise eest vastutavaks isikuks (edaspidi projektijuht) vallavanem Koit Prants.

2.	Otsuse punktis 1 nimetatud projektijuhile makstakse projektijuhi töötasu (bruto) 201,83 eurot kuus, projektiga seonduvate alljärgnevate ametijuhendis mittesisalduvate täiendavate ülesannete täitmise eest, arvestusega 10 tundi nädalas.

3. Projektijuhi ülesanneteks on:
3.1. Projekti elluviimise tegevuste ajakava planeerimine ja koordineerimine:
3.1.1.	ressursside planeerimine tööde ja tegevuste piiritlemine ja planeerimine, nende     teostamise korraldamine;
3.1.2.	ajaplaanide ajakohastamine;
3.1.3.	teostamisele kuuluvate tööde läbiviimiseks vajalike ressursside planeerimine väljamaksete plaanide koostamine;
3.1.4.	jooksvalt vallavalitsusele teabe edastamine projekti raames teostatavate tööde kohta ning informeerimine projekti puudutavatest olulistest asjaoludest.
3.2.	Ehitustööde hanke ja omanikujärelevalve hankemenetluste läbiviimine:
3.2.1.	hankedokumentide kontrollimine ja kooskõlastamine lähtudes riigihangete seadusest, tellija tingimustest, KIK-i nõuetest, sh  27.12.2013 otsusest nr 1-25/263 ja 20.10.2014 otsusest 1-25/3531; 
3.2.2.	pakkumiseelsete koosolekute ja objekti külastuste läbiviimine;
3.2.3.	pakkumiseelsete koosolekute protokollimine;
3.2.4.	pakkujate küsimustele vastamine;
3.2.5.	pakkumiste hindamise korraldamine;
3.2.6.	lepingute (teenused, tööd) ettevalmistamine.
3.3.	Teostatavate lepingute (teenused, tööd) töö järelevalve (v.a. ehitusjärelevalve jmt inseneri funktsioonid):
3.3.1.	projekti puudutava informatsiooni vahendamine töövõtjate, kontrollivate organisatsioonide ja tellija vahel;
3.3.2.	lepingute täitmise ja töö kvaliteedi kontroll;
3.3.3.	töövõtja poolt esitatavate dokumentide läbivaatamine ja kooskõlastamine (aruanded jm väljundid);                                                                            
3.3.4.	maksedokumentide kontrollimine ja kooskõlastamine, sh kontroll abikõlbulike kulude osas; 
3.3.5.	teeb koostööd ja teavitab vallavalitsuse raamatupidamist projekti raamatupidamise toimingutest ja -nõuetest;
3.3.6.	avalikustamise korraldamine tellija territooriumil vastavalt EL ÜF projektide nõuetele.
3.4.	Dokumendihaldus:
3.4.1.	korraldab dokumentide koostamise, registreerimise, korrashoiu ning säilitamise vastavalt projekti ja muude reglementeerivate dokumentide nõuetele;
3.4.2.	jälgib, et projekti dokumentide säilitamistähtaeg 31.12.2025 oleks kantud kõigile projekti dokumendikaustadele;
3.5.	Aruandlus:
3.5.1.	valmistab ette ja edastab e-postiga KIK-le kõik projekti rakendamiseks vajalikud KIKi poolt nõutavad aruanded (hankeplaanid, seirearuanded, lõpparuanne ja korraldab lõpparuande juurde vajalike seiredokumentide/eksperthinnangute saamise);
3.5.2.	peab projektiga seotud tööaja kasutamise tööajatabelit ja edastab selle KIKile koos väljamaksetaotlusega.
3.6.	järgib, et projekt oleks kooskõlas esitatud taotlusega, rahastamisotsusega  Ühtekuuluvusfondi projekti „Laeva paisjärve kalapääsu rajamine” (SFOS nr 2.1.1001.13-0046) elluviimist ja ehitus- ning planeerimistegevust reguleerivate EL ja EV seaduste ja normdokumentide ning KIK-i nõuetega, järgida vastavalt www.kik.ee esitatule. 

4.	Vajadusel kasutab projektijuht projektijuhtimise tegevusteks töövälist aega. 

5.	Lisatasud ja kaasnevad maksed tasutakse Euroopa Liidu Ühtekuuluvusfondi meetme „Vooluveekogude seisundi parandamine” projekti „Laeva paisjärve kalapääsu rajamine” (SFOS nr 2.1.1001.13-0046) eelarves ettenähtud vahenditest. Lisatasu makstakse välja igakuiselt.

6.	Otsus jõustub teatavakstegemisest. / Otsust rakendatakse … 2015.a ja kehtib kuni 31. oktoobrini 2015. a.

/allkirjastatud digitaalselt/

Elviire Villa
Vallavolikogu esimees